सामग्री: दरगाह कमेटी और ख़ादिमों ने इस लिबास पर आपत्ति जताई है.

दरगाह कमेटी का कहना है कि कैटरीना कैफ़ को इबादतगाह में दाखिल होते वक्त अपने पहनावे का ध्यान रखना चाहिए था.

कैटरीना के साथ फ़िल्म अभिनेता ऋषि कपूर भी थे.

हालांकि इन फ़िल्मी हस्तियों के साथ दरगाह के ख़ादिम भी मौजूद थे.

ये फ़िल्मी हस्तियाँ निर्माता-निर्देशक विपुल शाह की फ़िल्म 'नमस्ते लंदन' की शूटिंग के सिलसिले में अजमेर आए हुए थे.

गत सोमवार को फ़िल्म के कुछ दृश्य दरगाह में फ़िल्माए गए थे.

दरगाह के नाजिम अब्दुल अलीम का कहना है कि विपुल शाह ने दरगाह में शूटिंग के लिए प्रबंधन से कोई अनुमति नहीं ली थी.

उल्लेखनीय है कि दरगाह में शूटिंग पर 1986  से ही प्रतिबंध लगा हुआ है.

दरगाह के ख़ादिम एफ़एस हसन चिश्ती कहते हैं, "कैटरीना कैफ़ को ज़ियारत के लिए जाते वक़्त मुनासिब लिबास में होना चाहिए था. कैटरीना ने धार्मिक भावनाओं को आहत किया है."

दरगाह के नाजिम अलीम का कहना है कि ऐसी घटना की पुनरावृत्ति न हो इसका प्रबंध किया जाएगा.

उल्लेखनीय है कि कैटरीना और फ़िल्मी टोली दरगाह में ज़ियारत करवाने वाले ख़ादिमों के साथ थी.

इन फ़िल्मी हस्तियों ने शिकायतों के बाद दरगाह कमेटी को बताया कि उन्हें इस बारे में आगाह नहीं किया गया था.

वैसे ख़ादिमों की अंजुमन के प्रवक्ता सरवर चिश्ती कहते हैं कि विवाद जैसी कोई बात नहीं है लेकिन हर इबादतगाह में जाने वाले को उचित परिधान पहन कर जाने के दस्तूर का पालन करना चाहिए.

दरगाह कमेटी का कहना है कि अवकाश होने के कारण उस दिन कोई अधिकारी वहाँ मौजूद नहीं था लेकिन आगे के लिए अंजुमन के सदस्यों को आगाह कर दिया जाएगा.

इससे पहले पाकिस्तान की गायिका मारिया बलोच के सूफ़ियाना कलाम के ज़रिए इबादत करने पर विवाद खड़ा हो गया था.

मारिया को गायकी के ज़रिए इबादत करने से रोक दिया गया था कि यहाँ ऐसी कोई परंपरा नहीं है.

\nपिछली सामग्री को संक्षेप में निम्नानुसार किया जा सकता है:
सूफ़ी संत ख्वाजा मोइनुद्दीन चिश्ती की दरगाह में फ़िल्म अभिनेत्री कैटरीना कैफ़ के स्कर्ट पहन कर चले जाने से विवाद खड़ा हो गया है.